Не засталіся ўбаку ад гэтай акцыі і будучыя медыкі. Студэнты першага курса прынялі ўдзел у мерапрыемстве, якое праводзілася на кафедры замежнай мовы. Для дыктоўкі быў абраны тэкст М. Федаровіча “Роднае мястэчка”, прысвечаны любасці да свайго роднага кутка, да мясцін, дзе вырас і пасталеў чалавек, да малой радзімы, дзе выхоўвалася любоў і павага да той вялікай Айчыны, што завецца Беларуссю. Такі тэкст абраны нездарма. Як вядома, 2018 год у нашай рэспубліцы аб’яўлены Годам малой радзімы.